Grace Coolidge
Grace Anna Goodhue Coolidge (3. januar 1879 – 8. jul 1957) bila je supruga američkog predsjednika Calvina Coolidgea, odnosno Prva dama SAD od 1923. do 1929. godine.

Rodila se u Burlingtonu u porodici đakona Andrewa Issaclara Goodhuea. Bila je kćer jedinica, te su otac i majka Lemira Barrett Goodie inzistirali da dobije najbolje moguće obrazovanje. Godine 1898. se upisala na Univerzitet Vermonta te je, zahvaljujući  tako postala prva Prva dama u historiji sa završenim četverogodišnjim studijem. Od 1902. do 1904. je učila čitanje sa usana u Clarke Schools for Hearing and Speech, a podučavanje gluhonijeme djece će joj biti strast do kraja života.

Za vrijeme studija je izlazila sa nekoliko mladića, a za jednog od njih, Franka Joynera, se umalo nije udala. Godine 1903. je, pak, upoznala mladog advokata po imenu Calvin Coolidge. Za njega se dvije godine kasnije udala, usprkos protivljenju porodice. Coolidgeovi su imali dva sina - Johna (1906 - 2000) i Calvina Juniora (1908 - 1924).  

Grace historičari opisuju kao ženu sa izuzetnim šarmom, te često navode da su upravo njene vještine bile zaslužne za politički uspjeh njenog muža, notornog po šutljivosti, povučenosti i nesnalaženju u društvenim prilikama. U Washington je stigla 1921. nakon što joj je muž izabran za potpredsjednika. Kada je nakon smrti Warrena Hardinga Calvin Coolidge preuzeo dužnost predsjednika, ona je preuzela dužnost Prve dame.

Ubrzo se iskazala kao jedna od najpopularnijih Prvih dana i američkih žena svog doba. Izenandna i tragična smrt njenog sina 1924. godine je izazvala duboko suosjećanje u javnosti, ali je, Grace, za razliku od drugih Prvih dama u sličnim situacijama, brzo prekinula žalovanje kako bi nastavila svoju javnu dužnost. 

Nakon iznenadne muževe smrti 1933. godine se posvetila humanitarnom radu.

Izvori

Literatura
Ishbel Ross, Grace Coolidge and Her Era (1962)

Vanjske veze

 Grace Coolidge: First Lady of Baseball 
 Wombats and Such: Family Pets of Grace and Calvin Coolidge 
 
Grace Coolidge at C-SPAN's First Ladies: Influence & Image

|-

Prve dame SAD
Druge dame SAD